1996R2214 — ET — 09.11.2005 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 2214/96, 20. november 1996, tarbijahindade harmoneeritud indeksite kohta: THHI osaindeksite edastamine ja levitamine (EMPs kohaldatav tekst) (EÜT L 296, 21.11.1996, p.8)

Muudetud:









▼B

KOMISJONI MÄÄRUS (EÜ) nr 2214/96,

20. november 1996,

tarbijahindade harmoneeritud indeksite kohta: THHI osaindeksite edastamine ja levitamine

(EMPs kohaldatav tekst)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. oktoobri 1995. aasta määrust (EÜ) nr 2494/95 tarbijahindade harmoneeritud indeksite kohta ( 1 ) ning arvestades, et: ning arvestades, et: määruse (EÜ) nr 2494/95 artikli 5 lõike 1 punkti b kohaselt peab iga liikmesriik koostama tarbijahindade harmoneeritud indeksi (THHI), alustades 1997. aasta jaanuari indeksiga; määruse (EÜ) nr 2494/95 artikli 9 kohaselt peavad liikmesriigid kogutud andmeid töötlema nii, et koostatav THHI hõlmaks COICOP-liigituse (eratarbimise liigitus kuluartiklite lõikes) jaotusi; neid jaotusi on vaja kohandada; määruse (EÜ) nr 2494/95 artikli 11 kohaselt peab komisjon (Eurostat) avaldama THHI ja selle osaindeksid; need osaindeksid on vaja kindlaks määrata; THHIde võrreldavuse tagamiseks kooskõlas määruse (EÜ) nr 2494/95 artikli 5 lõikega 3 on vaja rakendusmeetmeid; käesolevas määruses ettenähtud meetmed on nõukogu otsusega 89/392/EMÜ, Euratom ( 2 ) loodud statistikaprogrammi komitee (SPK) arvamusega kooskõlas; kooskõlas määruse (EÜ) nr 2494/95 artikli 5 lõikega 3 on nõu peetud Euroopa Rahainstituudiga, kes on esitanud pooldava arvamuse, ON VASTU VÕTNUD KÄESOLEVA MÄÄRUSE:







Artikkel 1

Eesmärk

Käesoleva määruse eesmärk on määrata kindlaks tarbijahindade harmoneeritud indeksi (THHI) osaindeksid, mida liikmesriigid koostavad ja edastavad igakuiselt komisjonile (Eurostat), kes neid levitab.

Artikkel 2

Mõisted

Käesoleva määruse kohaldamisel tähendab “THHI osaindeks” iga käesoleva määruse I lisas loetletud ja II lisas täpsustatud kulujaotuse hinnaindeksit. Need kulujaotused põhinevad COICOP/THHI-liigitusel (THHI nõuetele kohandatud eratarbimise liigitus kuluartiklite lõikes). ( 3 )“Levitamine” tähendab andmete väljastamist ükskõik millisel kujul.

Artikkel 3

Osaindeksite koostamine ja edastamine

Liikmesriigid koostavad ja edastavad komisjonile (Eurostat) iga kuu kõik osaindeksid (I lisa), mille kaal on suurem kui üks tuhandik THHIga hõlmatud kogukulutustest. ( 4 ) Liikmesriigid edastavad komisjonile (Eurostat) koos 1997. aasta jaanuari indeksiga ja edaspidi alati kaalumise struktuuri muutumise korral vastavad andmed kaalude kohta.

▼M4

Artikkel 4

Alagruppide indeksite levitamine

Komisjon (Eurostat) levitab käeoleva määruse I lisas loetletud jaotuste THHI alagruppide indekseid indeksi ühise vaatlusperioodi alusel.

▼B

Artikkel 5

Kvaliteedikontroll

Liikmesriigid esitavad komisjonile (Eurostat) viimase nõudmisel andmed kaupade ja teenuste I ja II lisa kulujaotustesse liigitamise kohta, kuivõrd see on vajalik käesoleva määruse järgimise hindamiseks.

Artikkel 6

Jõustumine

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M2









I LISA







THHI OSAINDEKSID (LÄBI VAADATUD DETSEMBRIS 1999) 01-12 LEIBKONDADE ERATARBIMISKULUTUSED 01 TOIT JA MITTEALKOHOOLSED JOOGID 01.1 Toit 01.1.1 Leib ja teravili 01.1.2 Liha 01.1.3 Kala 01.1.4 Piim, juust ja munad 01.1.5 Õlid ja rasvad 01.1.6 Puuvili 01.1.7 Köögivili 01.1.8 Suhkur, moosid, mesi, šokolaad ja kondiitritooted 01.1.9 Mujal liigitamata toiduained 01.2 Mittealkohoolsed joogid 01.2.1 Kohv, tee ja kakao 01.2.2 Mineraalveed, karastusjoogid, puu- ja köögiviljamahlad 02 ALKOHOOLSED JOOGID, TUBAKAS 02.1 Alkohoolsed joogid 02.1.1 Piiritusjoogid 02.1.2 Vein 02.1.3 Õlu 02.2 Tubakas 02.2.0 Tubakas 03 RIIETUS JA JALATSID 03.1 Riietus 03.1.1 Rõivamaterjalid 03.1.2 Rõivad 03.1.3 Muud riietusesemed ja rõivamanused 03.1.4 Rõivaste puhastus, laenutus ja parandus 03.2 Jalatsid 03.2.1/2 Kingad ja muud jalatsid, kaasa arvatud jalatsite parandus ja laenutus 04 ELURUUM, VESI, ELEKTER, GAAS JA MUUD KÜTUSED 04.1 Tegelikult makstud üüritasud 04.1.1/2 Üürnike tegelikult makstud üüritasud, kaasa arvatud muud tegelikult makstud üüritasud 04.3 Eluruumi korraline hooldus ja remont 04.3.1 Materjalid elamu hoolduseks ja remondiks 04.3.2 Teenused eluruumi korraliseks hoolduseks ja remondiks 04.4 Veevarustus ja mitmesugused eluruumiga seotud teenused 04.4.1 Veevarustus 04.4.2 Prügivedu 04.4.3 Kanalisatsioon 04.4.4 Eluruumiga seotud mujal liigitamata teenused 04.5 Elekter, gaas ja muud kütused 04.5.1 Elekter 04.5.2 Gaas 04.5.3 Vedelkütused 04.5.4 Tahkekütused 04.5.5 Soojusenergia 05 SISUSTUS, KODUTARBED JA IGAPÄEVANE MAJAPIDAMINE 05.1 Mööbel ja sisustus, vaibad ja muud põrandakatted 05.1.1 Mööbel ja sisustus 05.1.2 Vaibad ja muud põrandakatted 05.1.3 Mööbli, sisustuse ja põrandakatete parandus 05.2 Kodutekstiil 05.2.0 Kodutekstiil 05.3 Kodumasinad 05.3.1/2 Suuremad elektrilised ja mitteelektrilised kodumasinad ning väiksemad elektrilised kodumasinad 05.3.3 Kodumasinate remont 05.4 Klaasnõud, lauanõud ja majapidamistarbed 05.4.0 Klaasnõud, lauanõud ja majapidamistarbed 05.5 Majapidamis- ja aiatööriistad ning -varustus 05.5.1/2 Suuremad tööriistad ja -varustus ning väiksemad tööriistad ja mitmesugused tarvikud 05.6 Kaubad ja teenused majapidamise igapäevaseks hoolduseks 05.6.1 Majapidamise kulukaubad 05.6.2 Kodu- ja majapidamisteenused 06 TERVISHOID 06.1 Meditsiinitooted, -aparaadid ja -seadmed 06.1.1 Farmaatsiatooted 06.1.2 Muud meditsiinitooted, terapeutilised seadmed ja varustus 06.2 Ambulatoorsete patsientide teenused 06.2.1/3 Meditsiini- ja abipersonali teenused 06.2.2 Hambaraviteenused 06.3 Haiglateenused 06.3.0 Haiglateenused 07 TRANSPORT 07.1 Sõidukite ost 07.1.1 Sõiduautod 07.1.2/3/4 Mootorrattad, jalgrattad ja loomveokid 07.2 Isiklike transpordivahendite kasutamine 07.2.1 Isiklike transpordivahendite tagavaraosad ja tarvikud 07.2.2 Isiklike transpordivahendite kütused ja määrded 07.2.3 Isiklike transpordivahendite hooldus ja remont 07.2.4 Muud isiklike transpordivahenditega seotud teenused 07.3 Transporditeenused 07.3.1 Reisijate raudteevedu 07.3.2 Reisijate maanteevedu 07.3.3 Reisijate õhuvedu 07.3.4 Reisijate mere- ja siseveeteevedu 07.3.5 Isikute kombineeritud vedu 07.3.6 Muud ostetud transporditeenused 08 SIDE 08.1 Postiteenused 08.1.0 Postiteenused 08.x Telefoni- ja faksiseadmed ning telefoni- ja faksiteenused 08.2/3.0 Telefoni- ja faksiseadmed ning telefoni- ja faksiteenused 09 VABA AEG JA KULTUUR 09.1 Audiovisuaal-, fotograafia- ja andmetöötlusseadmed 09.1.1 Heli ja pildi vastuvõtmis-, salvestus- ja taasesitusseadmed 09.1.2 Foto- ja kinoseadmed ning optikariistad 09.1.3 Andmetöötlusseadmed 09.1.4 Salvestisekandjad 09.1.5 Audiovisuaal-, fotograafia- ja andmetöötlusseadmete parandus 09.2 Muud vaba aja ja kultuuriga seotud suuremad kestvuskaubad 09.2.1/2 Suuremad kestvuskaubad vaba aja veetmiseks siseruumides või vabas õhus, kaasa arvatud muusikariistad 09.2.3 Muude vaba aja ja kultuuriga seotud suuremate kestvuskaupade hooldus ja parandamine 09.3 Muud vabaajakaubad ja -tarbed, aiandus ja lemmikloomad 09.3.1 Mängud, lelud ja huvialad 09.3.2 Spordi- ja matkavarustus 09.3.3 Aiad, taimed ja lilled 09.3.4/5 Lemmikloomad ja nende tarbeks mõeldud tooted, kaasa arvatud veterinaaria- ja muud teenused 09.4 Vabaaja- ja kultuuriteenused 09.4.1 Vabaaja- ja sporditeenused 09.4.2 Kultuuriteenused 09.5 Ajalehed, raamatud ja kirjatarbed 09.5.1 Raamatud 09.5.2 Ajalehed ja perioodikaväljaanded 09.5.3/4 Mitmesugused trükised ning kirja- ja joonistustarbed 09.6 Reisipaketid 09.6.0 Reisipaketid 10 HARIDUS 10.x Eel- ja esimese taseme haridus, teise taseme haridus, teise taseme järgne, kolmanda taseme eelne haridus, kolmanda taseme haridus ja tasemega määratlematu haridus 10.x.0 Eel- ja esimese taseme haridus, teise taseme haridus, teise taseme järgne, kolmanda taseme eelne haridus, kolmanda taseme haridus ja tasemega määratlematu haridus 11 RESTORANID JA HOTELLID 11.1 Toitlustusteenused 11.1.1 Restoranid, kohvikud jms 11.1.2 Sööklad 11.2 Majutusteenused 11.2.0 Majutusteenused 12 MITMESUGUSED KAUBAD JA TEENUSED 12.1 Ihuhooldus 12.1.1 Juuksurisalongid ja ihuhooldusasutused 12.1.2/3 Ihuhoolduseks mõeldud elektrilised ja muud seadmed, esemed ning tooted 12.3 Mujal liigitamata isiklikud esemed 12.3.1 Väärisehted, kellad ja käekellad 12.3.2 Muud isiklikud esemed 12.4 Sotsiaalkaitse 12.4.0 Sotsiaalkaitse 12.5 Kindlustus 12.5.2 Eluruumiga seotud kindlustus 12.5.3 Tervisega seotud kindlustus 12.5.4 Transpordiga seotud kindlustus 12.5.5 Muu kindlustus 12.6 Mujal liigitamata finantsteenused 12.6.2 Muud mujal liigitamata finantsteenused 12.7 Muud mujal liigitamata teenused 12.7.0 Muud mujal liigitamata teenused









II LISA

THHI OSAINDEKSITE KIRJELDUS (LÄBI VAADATUD DETSEMBRIS 1999): JAOTISTE (KAHEKOHALINE TASE), RÜHMADE (KOLMEKOHALINE TASE) JA KLASSIDE ( 5 ) (NELJAKOHALINE TASE) ( 6 ) KAUPA

01-12 LEIBKONDADE ERATARBIMISKULUTUSED

01 TOIDUAINED JA MITTEALKOHOOLSED JOOGID

01.1 Toiduained

Siin liigitatud tooted on kodus tarbimiseks ostetavad. Sellesse rühma ei kuulu: toiduained, mida müüvad kohe tarbimiseks väljaspool kodu hotellid, restoranid, kohvikud, baarid, kioskid, tänavamüüjad, automaadid jne (11.1.1); valmistoidud, mida restoranid valmistavad tarbimiseks väljaspool nende ruume (11.1.1); toitlustusettevõtjate valmistatud valmistoidud, kas kohapeal ostetud või tarbijale koju tarnitud (11.1.1); tooted, mida müüakse konkreetselt lemmikloomatoiduna (09.3.4).

01.1.1 Leib, sai, teravili ja teraviljatooted (KuK) — riis igal kujul, — mais, nisu, oder, kaer, rukis ja muud teraviljad terade, jahu või tangainetena, — leib, sai ja muud pagaritooted (näkileib, kuivikud, röstleib ja -sai, küpsised, piparkoogid, lehtvahvlid, vahvlid, saiakesed, kuklid, sarvesaiad, koogid, tordid, pirukad, quiche, pitsad jne), — segud ja taignad pagaritoodete valmistamiseks, — makarontooted igal kujul; kuskuss, — teraviljavalmistised (maisihelbed, kaerahelbed jne) ning muud teraviljatooted (linnased, linnasejahu, linnaseekstrakt, kartulitärklis, tapiokk, saago ja muud tärklised). Kaasa arvatud: jahupõhised tooted, mis on valmistatud liha, kala, mereandide, juustu, köögi- või puuviljaga. Välja arvatud: lihapirukad (01.1.2); kalapirukad (01.1.3); suhkrumais (01.1.7).

01.1.2 Liha (KuK) — Värske, jahutatud või külmutatud: — — veise-, lamba-, kitse- ja sealiha, — hobuse-, muula-, eesli-, kaameli- jms liha, — linnuliha (kana-, pardi-, hane-, kalkuni-, pärlkanaliha), — küüliku-, jänese- ja ulukiliha (antiloop, hirv, metssiga, faasan, rabapüü, tuvi, vutt jne), — värske, jahutatud või külmutatud söödav rups, — kuivatatud, soolatud või suitsutatud liha ja söödav rups (vorstid, salaami, peekon, sink, pasteet jne), — muu konserveeritud või töödeldud liha ja lihapõhised valmistised (lihakonservid, lihaekstraktid, lihavedelikud, lihapirukad jne). Kaasa arvatud: mereimetajate (hülged, merihobud, vaalad jne) ning eksootiliste loomade (känguru, jaanalind, alligaator jne) liha ja söödav rups, toiduks ostetud elusloomad ja -linnud. Välja arvatud: maismaa- ja meriteod (01.1.3); searasv ja muud loomsed toidurasvad (01.1.5); liha sisaldavad supid, puljongid ja põhipuljongid (01.1.9);

01.1.3 Kala (KuK) (HOO) — värske, jahutatud või külmutatud kala, — värsked, jahutatud või külmutatud mereannid (vähid, k.a maakrabilised, limused ning muud karbid, maismaa- ja meriteod, konnad), — kuivatatud, suitsutatud või soolatud kala ja mereannid, — muu konserveeritud või töödeldud kala ja mereannid ning kalal ja mereandidel põhinevad valmistised (kala- ja mereannikonservid, kaaviar ja muu kalamari, kalapirukad jne). Kaasa arvatud: toiduks tarbimiseks ostetud eluskala ja -mereannid. Välja arvatud: kala sisaldavad supid, puljongid ja põhipuljongid (01.1.9).

01.1.4 Piim, juust ja munad (KuK) — toorpiim; pastöriseeritud või steriliseeritud piim, — kondenspiim, suhkruta kondenspiim või piimapulber, — jogurt, koor, piimapõhised magustoidud, piimapõhised joogid jms piimapõhised tooted, — juust ja kohupiim, — munad ja üksnes munadest valmistatud tooted. Kaasa arvatud: suhkrut, kakaod, puuvilju või maitseaineid sisaldav piim, koor ja jogurt; piimatooted, mis ei põhine piimal, nagu sojapiim. Välja arvatud: või ja võitooted (01.1.5).

01.1.5 Õlid ja rasvad (KuK) — või ja võitooted (võiõli, pühvlivõi jne), — margariin (sealhulgas dieetmargariin) ja muud taimsed rasvad (sealhulgas maapähklivõi), — toiduõlid (oliiviõli, maisiõli, päevalilleõli, puuvillaseemneõli, sojaõli, maapähkliõli, kreeka pähkli õli jne), — loomsed toidurasvad (searasv jne). Välja arvatud: tursa- või hiidlestamaksaõli (06.1.1).

01.1.6 Puuvili (KuK) (HOO) — värske, jahutatud või külmutatud puuvili, — kuivatatud puuvili, puuviljakoored, puuviljade toitekude, pähklid ja söödavad seemned, — konserveeritud puuviljad ja puuviljapõhised tooted. Kaasa arvatud: melonid ja arbuusid. Välja arvatud: vilja saamiseks kasvatatavad köögiviljad nagu baklažaan, kurk ja tomat (01.1.7); moosid, marmelaadid, kompotid, tarretised, puuviljapüreed ja -pastad (01.1.8); suhkrus konserveeritud taimeosad (01.1.8) puuviljamahlad ja siirupid (01.2.2).

01.1.7 Köögivili (KuK) (HOO) — värske, jahutatud, külmutatud või kuivatatud köögivili, mida kasvatatakse lehtede või varte saamiseks (spargel, spargelkapsas, lillkapsas, salatsigur, apteegitill, spinat jne), viljade saamiseks (baklažaan, kurk, kabatšokk, paprika, kõrvits, tomat jne), ning juurte saamiseks (peet, porgand, sibul, pastinaak, redis, naeris jne), — värske või jahutatud kartul ja muu mugulköögivili (maniokk, maranta, kassaava, maguskartul jne), — konserveeritud või töödeldud köögivili ja köögiviljatooted, — mugulköögiviljatooted (püülijahu, lihtjahu, helbed, püreed, liistakud ja krõpsud), k.a külmutatud tooted, näiteks kartuliliistakud. Kaasa arvatud: oliivid; küüslauk; kaunviljad; suhkrumais; randköömen ja muud söödavad merevetikad; söögiseened. Välja arvatud: kartulitärklis, tapiokk, saago ja muud tärklised (01.1.1); köögivilja sisaldavad supid, puljongid ja põhipuljongid (01.1.9); ürdid (petersell, rosmariin, aed-liivatee jne) ja vürtsid (pipar, piment, ingver jne) (01.1.9) köögiviljamahlad (01.2.2).

01.1.8 Suhkur, moosid, mesi, šokolaad ja kondiitritooted (KuK) — roo- ja peedisuhkur, rafineeritud ja rafineerimata, tuhk-, kristall- või tükksuhkruna, — moosid, marmelaadid, kompotid, tarretised, puuviljapüreed ja -pastad, looduslik ja kunstmesi, vahtrasiirup, melass ja suhkrus konserveeritud taimeosad, — šokolaad batoonide või tahvlitena, närimiskummi, kompvekid, iiris, pastillid ja muud kondiitritooted, — kakaopõhised toiduained ja kakaopõhised magustoiduvalmistised, — jäätis. Kaasa arvatud: kunstlikud suhkruasendajad. Välja arvatud: kakao- ja šokolaadipõhine pulber (01.2.1).

01.1.9 Mujal liigitamata toiduained (KuK) — sool, vürtsid (pipar, piment, ingver jne), ürdid (petersell, rosmariin, aed-liivatee jne), kastmed, maitseained (sinep, majonees, ketšup, sojakaste jne), äädikas, — valmistatud küpsetuspulbrid, pagaripärm, magustoiduvalmistised, supid, puljongid, põhipuljongid, toidulisandid jne, — homogeniseeritud imikutoit ja dieettooted olenemata koostisest. Välja arvatud: piimapõhised magustoidud (01.1.4); sojapiim (01.1.4); kunstlikud suhkruasendajad (01.1.8): kakaopõhised magustoiduvalmistised (01.1.8).

01.2 Mittealkohoolsed joogid

Siin liigitatud mittealkohoolsed joogid on kodus tarbimiseks ostetavad. Sellesse rühma ei kuulu mittealkohoolsed joogid, mida müüvad kohe tarbimiseks väljaspool kodu hotellid, restoranid, kohvikud, baarid, kioskid, tänavamüüjad, automaadid jne (11.1.1).

01.2.1 Kohv, tee ja kakao (KuK) — kohv, kofeiinivaba ja kofeiiniga, röstitud ja jahvatatud, kaasa arvatud lahustuv kohv, — tee, mate ja muud taimsed saadused tee valmistamiseks, — kakao, magustatud ja magustamata, ja šokolaadipõhine pulber. Kaasa arvatud: kakaopõhised joogivalmistised; kohvi- ja teeasendajad; kohvi- ja tee-ekstraktid ja -essentsid. Välja arvatud: šokolaad batoonide või tahvlitena (01.1.8); kakaopõhised toiduained ja kakaopõhised magustoiduvalmistised (01.1.8).

01.2.2 Mineraalveed, karastusjoogid, puu- ja köögiviljamahlad (KuK) — mineraal- või allikavesi; kogu tootepakendites müüdav joogivesi, — karastusjoogid nagu karboniseeritud vesi, limonaadid ja koolajoogid, — puu- ja köögiviljamahlad, — siirupid ja kontsentraadid jookide valmistamiseks. Välja arvatud: mittealkohoolsed joogid, mis on üldjuhul alkohoolsed, nagu alkoholivaba õlu (02.1).

02 ALKOHOOLSED JOOGID, TUBAKAS

02.1 Alkohoolsed joogid

Siin liigitatud alkohoolsed joogid on kodus tarbimiseks ostetavad. Sellesse rühma ei kuulu alkohoolsed joogid, mida müüvad kohe tarbimiseks väljaspool kodu hotellid, restoranid, kohvikud, baarid, kioskid, tänavamüüjad, automaadid jne (11.1.1).

Siin liigitatud jookide hulka kuuluvad madala alkoholisisaldusega või alkoholivabad joogid, mis on üldjuhul alkohoolsed, nagu alkoholivaba õlu.

02.1.1 Piiritusjoogid (KuK) — eaux-de-vie, liköörid ja muud kanged alkohoolsed joogid. Kaasa arvatud: mõdu; aperitiivid, v.a veinipõhised aperitiivid (02.1.2)

02.1.2 Vein (KuK) — vein, siider ja pirnisiider, kaasa arvatud sake, — veinipõhised aperitiivid, kangendatud veinid, šampanja ja muud vahuveinid.

02.1.3 Õlu (KuK) — igat liiki õlu nagu hele inglise õlu, laagerõlu ja porter. Kaasa arvatud: väikese alkoholisisaldusega õlu ja alkoholivaba õlu; shandy.

02.2 Tubakas

See rühm hõlmab kogu kodutarbimiseks ostetud tubaka, kaasa arvatud tubaka, mis on ostetud restoranides, kohvikutes, baarides, hooldusjaamades jne.

02.2.0 Tubakas (KuK) — sigaretid; sigaretitubakas ja sigaretipaberid, — sigarid, piibutubakas, närimis- või nuusktubakas. Välja arvatud: muud suitsetamistarbed (12.3.2).

03 RIIETUS JA JALATSID

03.1 Riietus

03.1.1 Rõivamaterjalid (PK) — looduslikust kiust, keemilisest kiust ning nende segudest valmistatud rõivamaterjalid. Välja arvatud: mööbliriie (05.2.0)

03.1.2 Rõivad (PK) — meeste, naiste, laste (3-13-aastased) ja väikelaste (0-2-aastased) valmis- või mõõdu järgi valmistatud rõivad kõikidest materjalidest (k.a nahk, karusnahad, plastid ja kummi) iga päev kandmiseks, sportimiseks või tööks: — — keebid, mantlid, vihmamantlid, anorakid, parkad, tuulepluusid, jakid, püksid, vestid, ülikonnad, kostüümid, kleidid, seelikud jne, — särgid, pluusid, pulloverid, kampsunid, kootud jakid, lühikesed püksid, ujumistrikood, spordidressid, jooksudressid, spordisärgid, T-särgid, võimlemistrikood jne, — alussärgid, aluspüksid, sokid, sukad, sukkpüksid, alusseelikud, rinnahoidjad, pikad aluspüksid, kombineed, sukahoidjad, korsetid, türptrikood jne. — pidžaamad, öösärgid, kodukuued, hommikumantlid, ujumistrikood jne, — väikelasteriided ja riidest imikujalatsid. Välja arvatud: meditsiinis kasutatavad trikootooted nagu elastiksukad (06.1.2); lastemähkmed (12.1.3).

03.1.3 Muud riietusesemed ja rõivamanused (PK) — lipsud, taskurätikud, sallid, rätid, kindad, käpikud, muhvid, vööd, traksid, põlled, kitlid, pudipõlled, varrukakaitsed, kaabud, mütsid, baretid, kübarad jne, — õmblusniidid, kudumislõngad ja riietusesemete valmistamiseks kasutatavad manused nagu pandlad, nööbid, trukid, tõmblukud, lindid, paelad, posumendid jne. Kaasa arvatud: aiatöökindad ja töökindad; mootorratturite ja jalgratturite kaitsekiivrid. Välja arvatud: kummikindad ja muud kummist esemed (05.6.1); nööpnõelad, haaknõelad, õmblusnõelad, kudumisvardad, sõrmkübarad (05.6.1); sportlaste kaitsepeakatted (09.3.2); muu spordis kasutatav kaitsevarustus nagu päästevestid, poksikindad, kehapolsterdised, rihmad, toed jne (09.3.2); pabertaskurätikud (12.1.3); kellad, ehted, mansetinööbid, lipsunõelad (12.3.1); jalutuskepid, vihma- ja päevavarjud, lehvikud, võtmehoidjad (12.3.2).

03.1.4 Rõivaste puhastus, parandus ja laenutus (T) — rõivaste keemiline puhastus, pesemine ja värvimine, — rõivaste nõelumine, paikamine ja ümbertegemine, — rõivaste laenutus. Kaasa arvatud: parandusteenuse koguväärtus (s.o nii töö kui ka kasutatud materjalide maksumus). Välja arvatud: materjalid, niidid, rõivalisandid jne, mille majapidamised ostavad ise paranduste tegemiseks (03.1.1) või (03.1.3); kodutekstiili parandus (05.2.0); kodutekstiili keemiline puhastus, pesu, värvimine ja laenutus (05.6.2).

03.2 Jalatsid

03.2.1/2 Kingad ja muud jalatsid, kaasa arvatud jalatsite parandus ja laenutus (PK) — meeste, naiste, laste (3-13-aastased) ja väikelaste (0-2-aastased) igasugused jalatsid, k.a iga päev või vabal ajal kandmiseks sobivad spordijalatsid (sörkjooksu-, murdmaajooksu-, tennise-, korvpalli-, sõudmiskingad jne), — jalatsiparandus; kingapuhastusteenused, — jalatsite laenutus. Kaasa arvatud: kedrid, säärised ja jms esemed; parandusteenuse koguväärtus (s.o nii töö kui ka kasutatud materjalide maksumus). Välja arvatud: riidest imikujalatsid (03.1.2); ortopeedilised jalatsid (06.1.3); kindla otstarbega spordijalatsid (suusasaapad, jalgpallisaapad, golfikingad, uiskude, rulluiskude, naelte, nuppude külge kinnitatud jalatsid jne) (09.3.2); säärekaitsed, kriketis kasutatavad pehmed säärekaitsed ja muu samalaadne spordis kasutatav kaitsevarustus (09.3.2); viksid, kreemid ja muud kingapuhastusvahendid (05.6.1), kindla otstarbega spordijalatsite (suusasaapad, jalgpallisaapad, golfikingad, uiskude, rulluiskude, naelte, nuppude külge kinnitatud jalatsid jne) parandus (09.3.2) või laenutus (09.4.1).

04 ELURUUM, VESI, ELEKTER, GAAS JA MUUD KÜTUSED

04.1 Tegelikult makstud üüritasud

Üüritasud on kõik üürnike makstud üüritasud, st üüritasud, mille üürnik maksab üürileandjale, arvestamata ükskõik milliseid sotsiaaltoetusi, mida üürnik saab ametivõimudelt (kaasa arvatud maksed, mis üürniku äranägemisel lähevad otse üürileandjale).

Tavaliselt sisaldavad üüritasud tasu kinnisvara all oleva maa, hõivatud elamispinna ning kütte-, veevärgi-, valgustus- jne seadmete ja sisseseade eest ning möbleerituna üüritud elamispinna korral mööbli eest.

Üüritasud sisaldavad ka tasu eluruumiga seotud garaaži kasutamise eest. Garaaž ei pea olema elamuga füüsiliselt ühendatud; samuti ei pea see olema üüritud samalt üürileandjalt.

Üüritasud ei hõlma tasu eluruumiga sidumata garaažide või parkimiskohtade eest (07.2.4). Samuti ei hõlma nad tasu veevarustuse (04.4.1), prügiveo (04.4.2) ja kanalisatsiooni (04.4.3) eest; kaasomaniku tasu majahoidmise, aednikutööde, trepikodade puhastuse, valgustuse ja kütte, liftide ja prügišahtide hoolduse jne eest korterelamutes (04.4.4), tasu elektri (04.5.1) ja gaasi (04.5.2) eest; tasu kaugküttejaamade tarnitud kütte ja sooja vee eest (04.5.5).

04.1.1/2 Üürnike tegelikult makstud üüritasud, kaasa arvatud muud tegelikult makstud üüritasud (T) — möbleeritud või möbleerimata eluruumide kui põhielukoha eest üürnike või allüürnike tegelikult makstud üüritasud, — teiseste elukohtade eest tegelikult makstud üüritasud. Kaasa arvatud: hotelli- või pansionitoa kui oma põhielukoha eest leibkondade makstavad üüritasud. Välja arvatud: haridusasutuste ja võõrastemajade (11.2.0), puhkekülade ja puhkekeskuste (11.2.0) ning vanadekodude ( 7 ) (12.4.0) majutusteenused.

04.3 Eluruumi korraline hooldus ja remont

Eluruumide korralist hooldust ja remonti iseloomustavad kaks eritunnust: esiteks on need toimingud, mida tuleb teha korrapäraselt, et hoida eluruumi heas kasutuskorras; teiseks ei muuda need eluruumi otstarvet, mahutavust ega eeldatavat kasutusiga.

On kaht tüüpi eluruumide korralist hooldust ja remonti: väiksemad tööd nagu sisekujundus ja sanitaarremont, mida tavaliselt teevad nii üürnikud kui ka omanikud; suuremad tööd nagu seinte krohvimine või katuste parandamine, mida teevad ainult omanikud.

Leibkondade eratarbimiskulutuste osa on üksnes kulud, mis tekivad üürnikele ja enda kasutuses olevate eluruumide omanikele väiksema korralise hoolduse ja remondi materjalide ja teenuste tõttu. Kulud, mis tekivad enda kasutuses olevate eluruumide omanikele suurema korralise hoolduse ja remondi materjalide ja teenuste tõttu, ei ole osa leibkondade eratarbimiskulutustest. ( 8 )

Materjalide ostud, mida üürnikud või enda kasutuses olevate eluruumide omanikud teevad kavatsusega ise hooldust või remonti teha, tuleks märkida punkti 04.3.1. Kui üürnikud või enda kasutuses olevate eluruumide omanikud maksavad hoolduse või remondi eest mõnele ettevõttele, tuleks teenuse koguväärtus, sealhulgas kasutatud materjalide maksumus, märkida punkti 04.3.2.

04.3.1 Materjalid elamu hoolduseks ja remondiks (8) (KuK) — elamu väiksemaks hoolduseks ja remondiks ostetud tooted ja materjalid nagu värvid ja lakid, krohvid, tapeedid, riidest seinakatted, aknaklaasid, kips, tsement, pahtel, tapeediliimid jne. Kaasa arvatud: väiksed torutöötarvikud (torud, isoleerpaelad, liitmikud jne) ja pinnakattematerjalid (põrandaplaadid, keraamilised plaadid jne). Välja arvatud: vaipkate ja linoleum (05.1.2); käsitööriistad, uksetarvikud, pistikupesad, elektrijuhtmed ja lambipirnid (05.5.2); luuad, küürimis- ja tolmuharjad ning puhastusvahendid (05.6.1); tooted, materjalid ja tarvikud, mida kasutatakse suuremaks hoolduseks ja remondiks (THHIga hõlmamata vahetarbimine) (8) või elamu juurdeehituseks ja ümberehituseks (THHIga hõlmamata kapitalimahutus) (8)

04.3.2 Teenused eluruumi korraliseks hoolduseks ja remondiks (8) (T) — eluruumi väiksema korralise hoolduse ja remondiga tegelevate torulukkseppade, elektrikute, puuseppade, klaasijate, maalrite, sisekujundajate, põrandapoonijate jne teenused. Kaasa arvatud: teenuse koguväärtus (s.o nii töö kui ka kasutatud materjalide maksumus). Välja arvatud: leibkondade eraldi ostetud materjalid kavatsusega ise teha hooldust või remonti (04.3.1); teenused, mida kasutatakse suuremaks hoolduseks ja remondiks (THHIga hõlmamata vahetarbimine) (8) või elamu juurdeehituseks ja ümberehituseks (THHIga hõlmamata kapitalimahutus) (8) .

04.4 Veevarustus ja mitmesugused eluruumiga seotud teenused

Viitab eluruumiga seotud eraldi identifitseeritavatele maksetele olenemata sellest, kas tarbijad maksavad vastavalt tarbimisele või mitte, st välja arvatud maksed üldisest maksustamisest rahastatavate teenuste eest.

04.4.1 Veevarustus (KuK) — veevarustus. Kaasa arvatud: seotud kulud nagu arvestite rentimine, arvestinäitude lugemine, püsikulud jne. Välja arvatud: pudelites või pakendites müüdav joogivesi (01.2.2); kaugküttejaamadest ostetud kuum vesi või aur (04.5.5).

04.4.2 Prügivedu (T) — prügivedu ja jäätmekäitlus.

04.4.3 Kanalisatsioon (T) — kanalisatsioon ja jäätmekäitlus.

04.4.4 Eluruumiga seotud mujal liigitamata teenused (T) — kaasomaniku tasu majahoidmise, aednikutööde, trepikodade puhastuse ja valgustuse, liftide ja prügišahtide hoolduse eest korterelamutes, — turvateenused, — lumekoristus ja korstnapühkimine. Välja arvatud: majapidamisteenused nagu aknapuhastus, desinfitseerimine, suitsutamine ja kahjurite tõrje (05.6.2); ihukaitsjad (12.7.0).

04.5 Elekter, gaas ja muud kütused

04.5.1 Elekter (KuK) (E) — elekter. Kaasa arvatud: seotud kulud nagu arvestite rentimine, arvestinäitude lugemine, püsikulud jne.

04.5.2 Gaas (KuK) (E) — kommunaalgaas ja maagaas, — veeldatud süsivesinikud (butaan, propaan jne). Kaasa arvatud: seotud kulud nagu arvestite rentimine, arvestinäitude lugemine, mahutid, püsikulud jne.

04.5.3 Vedelkütused (KuK) (E) — kodus kasutatavad kütteõlid ja lambiõlid.

04.5.4 Tahkekütused (KuK) (E) — süsi, koks, brikett, küttepuud, puusüsi, turvas jms.

04.5.5 Soojusenergia (KuK) (E) — kaugküttejaamadest ostetud kuum vesi ja aur. Kaasa arvatud: seotud kulud nagu arvestite rentimine, arvestinäitude lugemine, püsikulud jne; jahutamiseks ja külmutamiseks kasutatav jää.

05 SISUSTUS, KODUTARBED JA MAJAPIDAMISE IGAPÄEVANE HOOLDUS

05.1 Mööbel ja sisustus, vaibad ja muud põrandakatted

05.1.1 Mööbel ja sisustus (KeK) — voodid, sohvad, diivanid, lauad, toolid, kapid, kummutid ja raamaturiiulid, — valgustusseadmed nagu laelambid, põrandalambid, ümarkupliga lambid ja öölambid, — maalid, skulptuurid, gravüürid, seinavaibad ja muud kunstiesemed, k.a kunstiteoste reproduktsioonid ja muud kaunistused, — sirmid, kokkulükatavad vaheseinad ning muu mööbel ja sisustus. Kaasa arvatud: vajaduse korral kohaletoomine ja paigaldamine; alusmadratsid, madratsid, tatamid; vannitoakapid; väikelastemööbel nagu hällid, söögitoolid ja mänguaiad; rulood; matka- ja aiamööbel; peeglid, küünlahoidikud ja küünlajalad. Välja arvatud: vooditarbed ja päikesevarjud (05.2.0); seifid (05.3.1); dekoratiivsed klaas- ja keraamilised esemed (05.4.0); kellad (12.3.1); seinatermomeetrid ja baromeetrid (12.3.2); turvahällid ja lapsekärud (12.3.2); peamiselt väärtuse säilitajatena omandatud kunstiteosed ja antiikmööbel (THHIga hõlmamata kapitalimahutus).

05.1.2 Vaibad ja muud põrandakatted (KeK) — lahtised vaibad, vaipkatted, linoleum jms põrandakatted. Kaasa arvatud: põrandakatete paigaldamine. Välja arvatud: vannitoamatid, kõrkjamatid ja uksematid (05.2.0); peamiselt väärtuse säilitajatena omandatud antiiksed põrandakatted (THHIga hõlmamata kapitalimahutus).

05.1.3 Mööbli, sisustuse ja põrandakatete parandus (T) — mööbli, sisustuse ja põrandakatete parandus. Kaasa arvatud: teenuse koguväärtus (s.o nii töö kui ka kasutatud materjalide maksumus); kunstiteoste, antiikmööbli ja antiiksete põrandakatete restaureerimine, mis ei ole omandatud peamiselt väärtuse säilitajatena (THHIga hõlmamata kapitalimahutus). Välja arvatud: leibkondade eraldi ostetud materjalid kavatsusega ise teha parandustöid (05.1.1 või 05.1.2); vaipade keemiline puhastus (05.6.2).

05.2 Kodutekstiil

05.2.0 Kodutekstiil (PK) — mööbliriie, kardinariie, kardinad, külgkardinad, varikatused, uksekardinad ja kangast rullkardinad, — magamisvarustus nagu magamismatid, padjad, padjandid ja võrkkiiged, — voodiriided nagu linad, padjapüürid, tekid, reisivaibad, pleedid, suletekid, päevatekid ja sääsevõrgud, — laua- ja vannitoatekstiil nagu laualinad, salvrätikud, saunalinad ja käterätikud, — muu kodutekstiil nagu kandekotid, pesukotid, kingakotid, rõiva- ja mööblikatted, lipud, päikesevarjud jne, — nende esemete parandus. Kaasa arvatud: tükikaupa ostetud kangas; õliriie; vannitoamatid, kõrkjamatid ja uksematid. Välja arvatud: riidest seinakatted (04.3.1); seinavaibad (05.1.1); põrandakatted nagu vaibad ja vaipkatted (05.1.2); elektritekid (05.3.2); auto-, mootorratta- jne katted (07.2.1); õhkmadratsid ja magamiskotid (09.3.2).

05.3 Kodumasinad

05.3.1/2 Suuremad elektrilised ja mitteelektrilised kodumasinad (KeK) ning väiksemad elektrilised kodumasinad (PK) — külmikud, sügavkülmikud ja külmik-sügavkülmikud, — pesumasinad, kuivatid, kuivatuskapid, nõudepesumasinad, triikimis- ja pressimismasinad, — keetjad, grillahjud, keeduplaadid, pliidid, ahjud ja mikrolaineahjud, — kliimaseadmed, õhuniisutajad, kütteseadmed, veesoojendajad, ventilaatorid ja köögiõhupuhastid, — tolmuimejad, aurupuhastusmasinad, vaibapesumasinad ning masinad põranda pesemiseks, vahatamiseks ja poonimiseks, — muud suuremad majapidamisseadmed nagu seifid, õmblus- ja kudumismasinad, veepehmendajad jne, — kohviveskid, kohvimasinad, mahlapressid, konserviavajad, mikserid, fritterid, lihagrillid, lõikurid, röstrid, jäätisemasinad, jogurtimasinad, soojendusplaadid, triikrauad, veekeetjad, ventilaatorid, elektritekid jne. Kaasa arvatud: vajaduse korral masinate kohaletoomine ja paigaldamine. Välja arvatud: hoonetesse sisse ehitatud seadmed (THHIga hõlmamata kapitalimahutus); (8) väiksemad mitteelektrilised majapidamis- ja köögitarbed (05.4.0); majapidamiskaalud (05.4.0); kehakaalumisseadmed ja imikukaalud (12.1.3).

05.3.3 Kodumasinate remont (T) — kodumasinate remont. Kaasa arvatud: teenuse koguväärtus (s.o nii töö kui ka kasutatud materjalide maksumus); suuremate kodumasinate liisimis- või rentimiskulud. Välja arvatud: leibkondade eraldi ostetud materjalid kavatsusega ise teha parandustöid (05.3.1 või 05.3.2).

05.4 Klaasnõud, lauanõud ja majapidamistarbed

05.4.0 Klaasnõud, lauanõud ja majapidamistarbed (PK) — klaasnõud, kristallnõud, keraamilised nõud ja portselannõud, mida kasutatakse laual, köögis, vannitoas, tualetis, kontoris ja sisekujunduses, — kööginoad, söögiriistad ja lauahõbe, — mis tahes materjalist valmistatud mitteelektrilised köögiriistad nagu kastrulid, hautamispajad, kiirkeetjad, praepannid, grillid, kohviveskid, püreepressid, hakklihamasinad, soojendusplaadid, majapidamiskaalud jms mehhaanilised seadmed, — mis tahes materjalist mitteelektrilised majapidamistarbed nagu leivakastid, kohvi- ja maitseainepurgid jne, prügikastid, paberikorvid, pesukorvid, kaasaskantavad hoiukarbid ja seifid, rätikunagid, pudeliriiulid, triikrauad ja -plaadid, postkastid, lutipudelid, termosed ja jääkastid, — nende esemete parandus. Välja arvatud: valgustusseadmed (05.1.1); elektrilised kodumasinad (05.3.1 või 05.3.2); papist lauanõud (05.6.1); kehakaalumisseadmed ja imikukaalud (12.1.3).

05.5 Majapidamis- ja aiatööriistad ning varustus

05.5.1/2 Suuremad tööriistad ja varustus (KeK) ning väiksemad tööriistad ja mitmesugused tarvikud (PK) — mootoriga tööriistad ja varustus nagu elektrilised drellid, saed, lihvmasinad ja hekilõikurid, aiatraktorid, mootoriga muruniidukid, kultivaatorid, kettsaed ja veepumbad, — nende esemete parandus, — käsitööriistad nagu saed, haamrid, kruvikeerajad, mutrivõtmed, tangid, koorimisnoad, rasplid ja viilid, — aiatööriistad nagu kärud, kastekannud, voolikud, labidad, kühvlid, rehad, hargid, vikatid, sirbid ja aiakäärid, — redelid ja trepid, — uksetarvikud (hinged, käepidemed ja lukud), radiaatorite ja kaminate tarvikud, muud metallesemed, mida kasutatakse majas (kardinapuud, vaibakloppimisraamid, konksud jne) või aias (ketid, sõrestikud, vaiad ja aiavõrgud), — väiksemad elektritarvikud nagu pistikupesad, lülitid, elektrijuhtmed, elektripirnid, fluorestsentslambid, tõrvikud, taskulambid, üldkasutatavad elektripatareid, uksekellad ja häireseadmed, — nende esemete parandus. Kaasa arvatud: käsitöömasinate ja -seadmete liisingu- või rendimaksed.

05.6 Kaubad ja teenused majapidamise igapäevaseks hoolduseks

05.6.1 Majapidamise kulukaubad (KuK) — puhastus- ja hooldusvahendid nagu seebid, pesupulbrid, pesuvedelikud, küürimispastad, puhastusained, desinfitseerivad pleegitusvahendid, pehmendusvahendid, loputusvahendid, aknapuhastusvahendid, vahad, poleerimisvahendid, värvained, torustikupuhastusvahendid, desinfitseerimisvahendid, putukamürgid, fungitsiidid ja destilleeritud vesi, — puhastusvahendid nagu luuad, küürimisharjad, prügikühvlid ja tolmuharjad, tolmulapid, köögirätikud, põrandalapid, majapidamiskäsnad, küürimiskäsnad, traatkäsnad ja seemisnahast lapid, — paberikaubad nagu filtrid, laualinad ja salvrätikud, majapidamispaber, tolmuimejakotid ja papist lauanõud, k.a alumiiniumfoolium ja plastist prahikotid, — muud majapidamise kulukaubad nagu tikud, küünlad, lambitahid, denatureeritud piiritus, pesulõksud, riidepuud, nööpnõelad, haaknõelad, õmblusnõelad, kudumisvardad, sõrmkübarad, naelad, kruvid, mutrid ja poldid, rõhknaelad, papinaelad, seibid, majapidamises kasutatavad liimid ja kleeplindid, paelad, nöörid ja kummikindad. Kaasa arvatud: poleerimisvahendid, kreemid ja muud kingapuhastusvahendid. Välja arvatud: aiandustooted iluaedade hoolduseks (09.3.3); pabertaskurätikud, tualettpaber, tualettseebid, tualettkäsnad ja muud isiklikuks hügieeniks mõeldud tooted (12.1.3).

05.6.2 Kodu- ja majapidamisteenused (T) — koduteenused, mida osutab erateenistusse palgatud personal nagu teenijad, kokad, koduabilised, autojuhid, aednikud, lastekasvatajannad, sekretärid, koduõpetajad ja au pair'id, — ettevõtete või üksikettevõtjate pakutavad koduteenused, k.a lapsehoidmine ja majapidamistööd, — muud majapidamisteenused nagu aknapesu, desinfitseerimine, suitsutamine ja kahjurite tõrje, — kodutekstiili ja vaipade keemiline puhastus, pesu ja värvimine, — mööbli, sisustuse, vaipade, kodutarvete ja kodutekstiili laenutus. Välja arvatud: rõivaste keemiline puhastus, pesemine ja värvimine (03.1.4); prügivedu (04.4.2); kanalisatsioon (04.4.3); kaasomaniku tasu majahoidmise, aednikutööde, trepikodade puhastuse ja valgustuse, liftide ja prügišahtide hoolduse eest korterelamutes (04.4.4); turvateenused (04.4.4); lumekoristus ja korstnapühkimine (04.4.4); kolimis- ja ladustamisteenused (07.3.6); ammede, lastesõimede, päevakeskuste ja muude lastehoidmisasutuste teenused (12.4.0); ihukaitsjad (12.7.0).

06 TERVISHOID

Käesolev jagu hõlmab ka koolide ja ülikoolide tervisekeskustest ostetud tervishoiuteenuseid.

06.1 Meditsiinitooted, -aparaadid ja -seadmed

See rühm hõlmab üksikisikute või leibkondade ostetud ravimeid, proteese, meditsiiniaparaate ja -seadmeid ning muid tervisega seotud tooteid, kas retseptiga või ilma, tavaliselt apteekidest või meditsiiniseadmete tarnijatelt. Need on mõeldud tarbimiseks või kasutamiseks väljaspool tervishoiuasutust. Sellised tooted, mida otse ambulatoorsetele patsientidele pakuvad arstipraksise, hambaarstipraksise ja abitegevustega tegelevad isikud või statsionaarsetele patsientidele haiglad jms, sisalduvad ambulatoorsete patsientide teenustes (06.2) või haiglateenustes (06.3) (8) .

06.1.1 Farmaatsiatooted (KuK) — meditsiinipreparaadid, ravimid, patentravimid, seerumid ja vaktsiinid, vitamiinid ja mineraalid, tursamaksaõli ja hiidlestamaksaõli, suukaudsed rasestumisvastased vahendid. Välja arvatud: veterinaariatooted (09.3.4); isikliku hügieeni tarbed nagu meditsiinilised seebid (12.1.3).

06.1.2/3 Muud meditsiinitooted, terapeutilised seadmed ja varustus (KuK) — kraadiklaasid, plaastrid ja sidemed, süstlad, esmaabikomplektid, kuumaveepudelid ja jääkotid, meditsiinis kasutatavad trikootooted nagu elastiksukad ja põlvekaitsed, rasedustestid, kondoomid ja muud mehhaanilised rasestumisvastased vahendid, — korrigeerivad prillid ja kontaktläätsed, kuulmisaparaadid, klaassilmad, tehisjäsemed ja muud proteesid, hambaklambrid ja -toed, ortopeedilised jalatsid, ortopeedilised vööd, songavööd ja toestajad, kaelatoed, meditsiinilised massaaživahendid ja ravilambid, mootoriga ja mootorita ratastoolid ja invaliidikärud, erivoodid, kargud, elektroonilised ja muud vererõhu mõõtmise vahendid jne, — nende esemete parandus. Kaasa arvatud: hambaproteesid, v.a sobitamiskulud. Välja arvatud: terapeutikaseadmete rent (06.2.3); spordis kasutatavad kaitseprillid, vööd ja toed (09.3.2); korrektiivklaasideta päikeseprillid (12.3.2).

06.2 Ambulatoorsete patsientide teenused

See rühm hõlmab arsti-, hambaarsti- ja kiirabiteenust, mida ambulatoorsetele patsientidele osutavad arstipraksise, hambaarstipraksise ning kiirabiga tegelevad isikud ja abitöötajad. Teenuseid võib osutada kodus, era- või rühma konsulteerimisruumides, kliinikutes või haiglate polikliinikutes jms.

Ambulatoorsete patsientide teenused hõlmavad ravimeid, proteese, meditsiiniseadmeid ja -varustust ning muid tervisega seotud tooteid, mida otse ambulatoorsetele patsientidele pakuvad arstipraksise, hambaarstipraksise või kiirabiga tegelevad isikud ja abitöötajad.

Arsti-, hambaarsti- ja kiirabiteenused, mida haiglad jms osutavad statsionaarsetele patsientidele, on hõlmatud haiglateenustega (8) (06.3).

06.2.1/3 Meditsiini- ja abipersonali teenused (T) — üld- või eriarstide konsultatsioonid, — meditsiinilise analüüsi laborite ja röntgenikeskuste teenused, — vabakutseliste meditsiiniõdede ja ämmaemandate teenused, — vabakutseliste akupunkturistide, kiropraktikute, optometristide, füsioterapeutide, kõneterapeutide jne teenused, — meditsiiniliselt näidustatud ravivõimlemine, — ambulatoorne mudavanni- või mereveeravi, — kiirabiteenused, — terapeutikaseadmete rent. Kaasa arvatud: ortodontiaspetsialistide teenused.

06.2.2 Hambaraviteenused (T) — hambaarstide, oraalhügienistide ja muu hambaravi abipersonali teenused. Kaasa arvatud: hambaproteeside sobitamiskulud. Välja arvatud: hambaproteesid (06.1.3); ortodontiaspetsialistide teenused (06.2.1); meditsiinilise analüüsi laborite ja röntgenikeskuste teenused (06.2.3).

06.3 Haiglateenused (8)

Haiglaravi loetakse toimuvaks, kui patsient majutatakse ravi kestel haiglasse. Siia on arvatud ka haigla päevaosakond ja kodune haiglaravi, samuti ravimatute haigete hooldekodud.

See rühm hõlmab üld- ja erihaiglate teenuseid, peamiselt statsionaarsete patsientide hooldust pakkuvate meditsiinikeskuste, naistenõuandlate, hooldekodude ja sanatooriumide teenuseid, vanureid teenindavate asutuste teenuseid, mille oluline osa on arstlik järelevalve, ja patsientide statsionaarset hooldust ning taastusravi pakkuvate taastusravikeskuste teenuseid, mille eesmärk on patsienti ravida, mitte osutada pikaajalist tuge.

Haiglad määratletakse asutustena, mis osutavad statsionaarsete patsientide hooldust kvalifitseeritud arstide otsese järelevalve all. Meditsiinikeskused, naistenõuandlad, hooldekodud ja sanatooriumid pakuvad samuti statsionaarsete patsientide hooldust, aga nende teenuseid kontrollib ja sageli osutab arstidest madalama kvalifikatsiooniga personal.

See rühm ei hõlma ainult ambulatoorsete patsientide hooldusele keskendunud asutuste nagu kirurgiakliinikute ja polikliinikute teenuseid (06.2). Samuti ei hõlma see vanadekodude teenuseid, vaegurite asutusi ja põhiliselt pikaajalist tuge pakkuvate taastusravikeskusi (12.4).

06.3.0 Haiglateenused (8) (T) — Haiglateenused seisnevad järgmiste teenuste osutamises haigla statsionaarsetele patsientidele: — — põhiteenused: haldus; majutus; toit ja jook; mitteerialase personali järelevalve ja hooldus (abipõetajad); esmaabi ja elustamine; kiirabivedu; ravimite ja muude farmaatsiatoodete pakkumine; terapeutiliste seadmete ja varustuse pakkumine, — meditsiiniteenused: üld- ja erialaarstide, kirurgide ja hambaarstide teenused; meditsiinilised analüüsid ja röntgen; parameedikute nagu meditsiiniõed, ämmaemandad, kiropraktikud, optometristid, füsioterapeudid, kõneterapeudid jne, teenused.

07 TRANSPORT

07.1 Sõidukite ost

Ostud hõlmavad leibkondade uute sõidukite ostu ja leibkondade kasutatud sõidukite ostu muudelt institutsioonilistelt sektoritelt, tavaliselt autotöökojad või autokaupmehed. See ei hõlma kasutatud sõidukite ostu teistelt leibkondadelt.

Ostud on leibkondade kasutatud sõidukite netomüük muudele institutsionaalsetele sektoritele. Liikmesriigid võivad arvesse võtta kas:

i) uute autode netoosakaalu (brutoosakaal miinus kasutatud autode kaubanduslik väärtus) ja kasutatud autode netoosakaalu, või

ii) uute autode brutoosakaalu (arvestamata kasutatud autode kaubanduslikku väärtust) ja kasutatud autode osakaalu, mis sisaldab ettevõtlussektori kaubanduslikku juurdehindlust.

Ostud hõlmavad samuti oste kapitalirendi korras.

Vabaajasõidukite nagu autoelamute, haagiselamute, järelhaagiste, lennukite ja paatide ostud kuuluvad punkti 09.2.1.

07.1.1 Sõiduautod (KuK) — uued autod, väikebussid, mahtuniversaalid, universaalautod jms kahe- või neljarattaveoga sõidukid, — kasutatud autod, väikebussid, mahtuniversaalid, universaalautod jms kahe- või neljarattaveoga sõidukid. Välja arvatud: invaliidikärud (06.1.3); autoelamud (09.2.1); golfiautod (09.2.1).

07.1.2/3/4 Mootorrattad, jalgrattad ja loomveokid (KuK) — igasugused mootorrattad, motorollerid ja abimootoriga jalgrattad, — igasugused kahe- ja kolmerattalised jalgrattad, — loomveokid. Kaasa arvatud: külgkorvid; mootorsaanid; veojalgrattad; sõidukite vedamiseks vajalikud loomad ja vastav varustus (ikked, kaelarihmad, rakmed, ohjad, ratsmed jne). Välja arvatud: invaliidikärud (06.1.3); golfiautod (09.2.1); kahe või kolme rattaga mängujalgrattad (09.3.1); meelelahutuslikuks otstarbeks ostetud hobused ja ponid, hobu- või poniveokid ja vastav varustus (09.2.1).

07.2 Isiklike transpordivahendite kasutamine

Tagavaraosade, tarvikute või määrdeainete ostmine leibkondadesse kavatsusega teha ise hooldust, remonti või muud taolist tuleks näidata punktis 07.2.1 või 07.2.2. Kui leibkonnad siiski maksavad hoolduse, remondi või seadistamise eest ettevõttele, tuleks teenuse koguväärtus, k.a kasutatavate materjalide maksumus, esitada punktis 07.2.3.

07.2.1 Isiklike transpordivahendite tagavaraosad ja tarvikud (PK) — rehvid (uued, kasutatud ja taastatud), lohvid, süüteküünlad, akud, amortisaatorid, filtrid, pumbad ja muud isiklike transpordivahendite varuosad või tarvikud. Kaasa arvatud: transpordivahendite puhastuseks ja hoolduseks mõeldud eritooted nagu värvid, kroomipuhastusvahendid, korrosioonitõrjevahendid ja poleerimisvahendid; autode, mootorrataste jne katted. Välja arvatud: mootorratturite ja jalgratturite kaitsekiivrid (03.1.3); puhastuseks ja hoolduseks mõeldud üldkasutatavad tooted nagu destilleeritud vesi, majapidamiskäsnad, seemisnahast lapid, puhastusained jne (05.6.1); tasud varuosade ja tarvikute paigaldamise ning värvimise, pesemise ja poleerimise eest (07.2.3); raadiotelefonid (08.2.0); autoraadiod (09.1.1); auto lastetoolid (12.3.2).

07.2.2 Isiklike transpordivahendite kütused ja määrded (KuK) (E) — bensiin ja muud kütused nagu diisel, veeldatud naftagaas, alkohol ja kahetaktiliste mootorite kütusesegud, — määrded, pidurivedelikud ja käigukastiõlid, jahutusvedelikud ja lisandid. Kaasa arvatud: kütus punktis 05.5.1 käsitletud suuremate tööriistade ja seadmete ning punktis 09.2.1 näidatud vabaajasõidukite jaoks. Välja arvatud: tasud õlivahetuse ja õlitamise eest (07.2.3).

07.2.3 Isiklike transpordivahendite hooldus ja remont (T) — transpordivahendite hoolduseks ja remondiks ostetavad teenused nagu varuosade ja tarvikute paigaldamine, rataste balansseerimine, tehniline kontroll, lammutusteenused, õlivahetus, õlitamine ja pesemine. Kaasa arvatud: teenuse koguväärtus (s.o nii töö kui ka kasutatud materjalide maksumus). Välja arvatud: tagavaraosade, tarvikute või määrdeainete eraldi ostmine leibkondadesse kavatsusega teha ise hooldust või remonti (07.2.1 või 07.2.2); tehnoülevaatus (07.2.4).

07.2.4 Muud isiklike transpordivahenditega seotud teenused (T) ESA 1995 põhimõtete kohaselt kuuluvad siia punkti leibkondade maksed litsentside, lubade jne eest, mida käsitletakse teenuste ostmisena avalik-õiguslikult juriidiliselt isikult (ESA 1995, punkt 3.76.h). Sel juhul väljastab avalik-õiguslik juriidiline isik litsentse osana teatavast reguleerimistegevusest nagu asjaomaste isikute pädevuse või oskuste kontrollimine (ESA 1995, punkt 4.80.d ja selle joonealune viide). — selliste garaažide või parkimiskohtade rentimine, mis ei ole seotud eluruumiga, — kasutamistasud (sillad, tunnelid, praamid, kiirteed) ja parkimistasud, — õppesõidud, sõidueksamid ja juhiload, — sõiduki tehnoülevaatus, — isiklike transpordivahendite rentimine ilma juhita. Välja arvatud: auto rentimine koos juhiga (07.3.2); isiklike transpordivahenditega seotud kindlustuse teenustasud (12.5.4).

07.3 Transporditeenused

Transporditeenuste ostud liigitatakse transpordiliigi alusel. Kui üks pilet hõlmab kahte või enamat transpordiliiki — näiteks linnaliinibuss ja metroo või linnadevaheline rong ja praam — ja kulu ei saa nende vahel jagada, liigitatakse sellised ostud punkti 07.3.5.

Toidu, einete, jookide, suupistete või majutusteenuste kulud tuleb kaasa arvata, kui need sisalduvad piletihinnas ega ole eraldi hinnatud. Kui need kulud on eraldi hinnatud, tuleb need liigitada 11. jakku.

Koolitranspordi teenused on kaasa arvatud, aga kiirabiteenused välja arvatud (06.2.3).

07.3.1 Reisijate raudteevedu (T) — üksikisikute ja rühmade ning pagasi kohalikud, lähi- ja kaugveod rongi, trammi ja metrooga. Kaasa arvatud: isiklike sõidukite transport. Välja arvatud: köisraudteetransport (07.3.6).

07.3.2 Reisijate maanteevedu (T) — üksikisikute ja rühmade ning pagasi veod bussi, takso ja koos juhiga renditud autoga.

07.3.3 Reisijate õhuvedu (T) — üksikisikute ja rühmade ning pagasi vedu lennuki ja helikopteriga.

07.3.4 Reisijate mere- ja siseveeteevedu (T) — üksikisikute ja rühmade ning pagasi vedu laeva, paadi, praami, hõljuki ja tiiburiga. Kaasa arvatud: isiklike sõidukite transport.

07.3.5 Isikute kombineeritud vedu (T) — üksikisikute ja rühmade ning pagasi vedu kahe või mitme veoliigiga, kui kulusid ei saa nende vahel jagada. Kaasa arvatud: isiklike sõidukite transport. Välja arvatud: reisipaketid (09.6.0)

07.3.6 Muud ostetud transporditeenused (T) — köisraudtee-, ripptee- ja tõstukivedu, — kolimis- ja ladustamisteenused, — pakikandjate ning pagasihoidmis- ja pagasiveoteenused, — reisiagentide komisjonitasud, kui neid hinnatakse eraldi. Välja arvatud: ripptee- ja suusatõstukitransport suusakuurortides ja puhkekeskustes (09.4.1).

08 SIDE

08.1 Postiteenused

08.1.0 Postiteenused (T) — maksed kirjade, postkaartide ja postipakkide eest, — posti ja postipakkide kättetoimetamine. Kaasa arvatud: kõikide uute postmarkide, frankeeritud postkaartide ja aerogrammide ost. Välja arvatud: kasutatud või tembeldatud postmarkide ost (09.3.1); postiasutuste finantsteenused (12.6.2).

08.x Telefoni- ja faksiseadmed ning telefoni- ja faksiteenused

08.2/3.0 Telefoni- ja faksiseadmed ning telefoni- ja faksiteenused ( 9 ) — telefonide, raadiotelefonide, telefaksiaparaatide, automaatvastajate ja telefonivaljuhääldite ost (08.2.0), — nende seadmete parandus (08.2.0), — isiklike telefoniaparaatide paigaldus- ja abonenttasud (08.3.0), — telefonikõned era- või avalikult liinilt (taksofon, postkontori telefonikabiin jne); telefonikõned hotellidest, kohvikutest, restoranidest jms (08.3.0), — telegraafi-, teleksi- ja faksiteenused (08.3.0), — teabeedastusteenused; internetiühenduse teenused (08.3.0), — telefonide, faksiaparaatide, automaatvastajate ja telefonivaljuhääldite rentimine (08.3.0). Kaasa arvatud: raadiotelefoni, raadiotelegraafi ja raadioteleksi teenused. Välja arvatud: personaalarvutite telefaksi ja telefoni automaatvastajatoimingud (09.1.3).

09 VABA AEG JA KULTUUR

09.1 Audiovisuaalsed, fotograafilised ja andmetöötlusseadmed

09.1.1 Heli ja pildi vastuvõtmis-, salvestus- ja taasesitusseadmed (KeK) — telerid, videomakid, igasugused televisiooniantennid, — raadiod, autoraadiod, kellraadiod, käsisaatjad ning amatööride raadiovastuvõtjad ja -saatjad, — grammofonid, lintmakid, kassettmakid, laserplaadimängijad, isiklikud stereoseadmed, -süsteemid ja nende koostisosad (plaadimängijad, tuunerid, võimendid, valjuhääldid jne), mikrofonid ja kõrvaklapid. Välja arvatud: televisioonikaamerad, videokaamerad ja helisalvestuskaamerad (09.1.2).

09.1.2 Foto- ja kinoseadmed ning optikariistad (KeK) — fotoaparaadid, filmikaamerad ja helisalvestuskaamerad, televisioonikaamerad ja videokaamerad, filmi- ja diaprojektorid, fotosuurendid ja filmitöötlusseadmed, lisaseadmed (ekraanid, diaskoobid, objektiivid, välguseadmed, filtrid, särimõõdikud jne), — binoklid, mikroskoobid, teleskoobid ja kompassid.

09.1.3 Andmetöötlusseadmed (KeK) — personaalarvutid ja kuvarid, printerid, tarkvara ja mitmesugused lisaseadmed, — kalkulaatorid, sealhulgas taskukalkulaatorid, — kirjutusmasinad ja tekstitöötlusseadmed. Kaasa arvatud: personaalarvutite telefaksi ja telefoni automaatvastajatoimingud. Välja arvatud: videomängukassetid (09.3.1); teleriga ühendatavad videomängukonsoolid (09.3.1); kirjutusmasina lindid (09.5.4); arvutuslükatid (09.5.4).

9.1.4 Salvestisekandjad (PK) — heliplaadid ja laserplaadid, — salvestisega lindid, kassetid, videokassetid, disketid ja laserkettad lintmakkidele, kassettmakkidele, videomakkidele ja personaalarvutitele, — salvestiseta lindid, kassetid, videokassetid, disketid ja laserkettad lintmakkidele, kassettmakkidele, videomakkidele ja personaalarvutitele, — valgustamata foto- ja kinofilmid, -kassetid ja -plaadid. Kaasa arvatud: fototarbed nagu paber ja välklambid; valgustamata filmid, mille hinnas sisalduvad töötlemiskulud neid eraldi määratlemata. Välja arvatud: patareid (05.5.2); arvutitarkvara (09.1.3); videomängu tarkvara, videomängukassetid ja videomängu laserkettad (09.3.1); filmide ilmutamine ja fotode tõmmised (09.4.2).

09.1.5 Audiovisuaal-, fotograafia- ja andmetöötlusseadmete parandus (T) — audiovisuaal-, fotograafia- ja andmetöötlusseadmete parandus. Kaasa arvatud: teenuse koguväärtus (s.o nii töö kui ka kasutatud materjalide maksumus). Välja arvatud: leibkondade eraldi ostetud materjalid kavatsusega ise teha parandustöid (09.1.1, 09.1.2 või 09.1.3).

09.2 Muud vaba aja ja kultuuriga seotud suuremad kestvuskaubad

09.2.1/2 Suuremad kestvuskaubad vaba aja veetmiseks siseruumides või vabas õhus, kaasa arvatud muusikariistad (KeK) — autoelamud, haagiselamud ja järelhaagised, — lennukid, ülikerglennukid, purilennukid, deltaplaanid ja õhupallid, — veesõidukid, päramootorid, purjed, taglastus ja tekiehitised, — meelelahutuslikuks otstarbeks ostetud hobused ja ponid, hobu- või poniveokid ja vastav varustus (rakmed, ratsmed, ohjad, sadulad jne), — suuremad mängu- ja spordivahendid nagu kanuud, kajakid, purjelauad, sukeldumisvarustus ja golfiautod, — igas suuruses muusikariistad, kaasa arvatud elektroonilised muusikariistad, nagu klaverid, orelid, viiulid, kitarrid, trummid, trompetid, klarnetid, flöödid, plokkflöödid, suupillid jne, — piljardilauad, pingpongilauad, flipperid, mänguautomaadid jne. Kaasa arvatud: veesõidukite, autoelamute, haagiselamute jne sisustus. Välja arvatud: meelelahutuslikuks otstarbeks ostetud hobused ja ponid, hobu- või poniveokid ja vastav varustus (07.1.4); mänguasjad (09.3.1); täispuhutavad kummipaadid, parved ja ujumisbasseinid (09.3.2).

09.2.3 Muude vaba aja ja kultuuriga seotud suuremate kestvuskaupade hooldus ja parandamine (T) — muude vaba aja ja kultuuriga seotud suuremate kestvuskaupade hooldus ja parandamine. Kaasa arvatud: teenuse koguväärtus (s.o nii töö kui ka kasutatud materjalide maksumus); veesõidukite, autoelamute, haagiselamute jne ladustamine talveks; eralennukite angaariteenused; veesõidukite sadamateenused. Välja arvatud: vabaajasõidukite kütus (07.2.2); leibkondade eraldi ostetud materjalid kavatsusega ise teha hooldus- või parandustöid (09.2.1) või (09.2.2); veterinaariateenused (09.3.5).

09.3 Muud vabaajakaubad ja -tarbed, aiandus ja lemmikloomad

09.3.1 Mängud, lelud ja huvialad (PK) — kaardimängud, seltskonnamängud, malekomplektid jms, — igasugused lelud, k.a nukud, pehmed lelud, mänguautod ja -rongid, mängujalgrattad ja kolmerattalised mängujalgrattad, konstruktorkomplektid, mosaiikmõistatused, plastiliin, elektroonilised mängud, maskid, maskeerimisvahendid, üllatuslelud, meened, ilutulestikud, rippehised ja jõuluehted, — margikogujate esemed (kasutatud või tembeldamata postmargid, margialbumid jne), muud harrastuskogude esemed (mündid, medalid, mineraalid, zooloogilised ning botaanilised näidised jne) ning muud mujal nimetamata huvialade vahendid ja esemed. Kaasa arvatud: videomängukassetid; teleriga ühendatavad videomängukonsoolid; videomängukassetid ja videomängu laserplaadid. Välja arvatud: harrastusena kogutavad esemed, mis kuuluvad kunstiteoste või antiikesemete alla (05.1.1); tembeldamata postmargid (08.1.0); jõulupuud (09.3.3); laste lõikeraamatud (09.5.1).

09.3.2 Spordi- ja matkavarustus (PK) — võimlemis-, kehakultuuri- ja spordivahendid nagu pallid, sulgpallid, võrgud, reketid, kurikad, suusad, golfikepid, floretid, saablid, teibad, raskused, kettad, odad, hantlid, rinnaekspandrid ja muu jõuharjutuste varustus, — langevarjud ja muu langevarjurivarustus, — tulirelvad ja laskemoon jahiks, spordiks ja isikukaitseks, — õngeridvad ja muud kalastustarbed, — ranna- ja vabaõhumängude nagu murukeegli- ja kriketivahendid ning lendavad taldrikud, täispuhutavad kummipaadid, -parved ja ujumisbasseinid, — matkavarustus nagu telgid ja tarvikud, magamiskotid, seljakotid, õhkmadratsid ja pumbad, välipliidid ja -grillid, — nende esemete parandus. Kaasa arvatud: kindla otstarbega spordijalatsid (suusasaapad, jalgpallisaapad, golfikingad, uiskude, rulluiskude, naelte, nuppude külge kinnitatud jalatsid jne); sportlaste kaitsepeakatted; muu spordis kasutatav kaitsevarustus nagu päästevestid, poksikindad, säärekaitsed, polsterdised, kaitseprillid, rihmad, toed jne. Välja arvatud: mootorratturite ja jalgratturite kaitsekiivrid (03.1.3); matka- ja aiamööbel (05.1.1).

09.3.3 Aiad, taimed ja lilled (KuK) — looduslikud või kunstlikud lilled ja lehestik, taimed, põõsad, sibulad, mugulad, seemned, väetised, kompostid, aiaturvas, muruturvas, eritöödeldud iluaiamullad, aianduslikud pooltooted, potid ja potialused. Kaasa arvatud: looduslikud ja kunstlikud jõulupuud; lillede ja taimede tarnekulud. Välja arvatud: aiatöökindad (03.1.3); aednikuteenused (04.4.4 või 05.6.2); aiatöötarbed (05.5.1); aiatööriistad (05.5.2).

09.3.4/5 Lemmikloomad ja nendega seotud tooted, kaasa arvatud veterinaaria- ja muud loomadele mõeldud teenused (KuK) — lemmikloomad, lemmikloomatoidud, veterinaaria- ja hooldustooted lemmikloomadele, kaela- ja jalutusrihmad, koerakuudid, linnupuurid, akvaariumid, kassiliiv jne, — veterinaaria- ja muud lemmikloomadele mõeldud teenused nagu hooldus, majutus, tätoveerimine ja koolitus. Välja arvatud: hobused ja ponid (07.1.4) või (09.2.1).

09.4 Vabaaja- ja kultuuriteenused

09.4.1 Vabaaja- ja sporditeenused (T) — teenused, mida pakuvad: — — spordiväljakud, hipodroomid, rallirajad, velodroomid jne, — liuväljad, ujumisbasseinid, golfirajad, võimlad, tervisekeskused, tenniseväljakud, squashi väljakud ja keeglisaalid, — laadaplatsid ja lõbustuspargid — karussellid, kiiged ja muud seadmed laste mänguplatsidel, — flipperid ja muud täiskasvanute mängud, v.a õnnemängud, — suusarajad, suusatõstukid jms, — spordi- ja vabaajavarustuse ning -tarvikute nagu lennukite, veesõidukite, hobuste, suusa- ja matkavarustuse laenutus, — koolivälised bridži-, male-, aeroobika-, tantsu-, muusika-, uisutamis-, suusatamis-, ujumistunnid või muude harrastuste õpetus üksikisikutele ja rühmadele; — matkajuhtide, reisijuhtide jne teenused, — veesõidukite navigatsiooniteenused. Kaasa arvatud: kindla otstarbega spordijalatsite (suusasaapad, jalgpallisaapad, golfikingad, uiskude, rulluiskude, naelte, nuppude külge kinnitatud jalatsid jne) laenutus. Välja arvatud: ripptee- ja suusatõstukivedu, mida ei pakuta suusakuurortides või puhkekeskustes (07.3.6).

09.4.2 Kultuuriteenused (T) — teenused, mida pakuvad: — — kinod, teatrid, ooperiteatrid, kontserdisaalid, kõlakojad, tsirkused, heli- ja valgusesitused, — muuseumid, raamatukogud, kunstigaleriid, näitused, — ajaloolised mälestusmärgid, rahvuspargid, loomaaiad ja botaanikaaiad, akvaariumid, — kultuurivarustuse ja -tarvikute nagu telerid, videokassetid jne laenutus, — televisiooni- ja raadiosaated, eelkõige televisiooniseadmete kasutustasud ja televisioonivõrkude abonenttasud, — fotograafide teenused nagu ilmutamine, fotode tegemine, suurendamine, portreefotode tegemine, pulmapiltide tegemine jne. Kaasa arvatud: muusikute, klounide, esinejate erameelelahutusteenused.

09.5 Ajalehed, raamatud ja kirjatarbed

Käsitleb seda osa kuludest, mille maksavad tarbijad ja mida ei hüvita valitsus, sotsiaalkindlustus ega leibkondi teenindavad mittetulundusühingud.

09.5.1 Raamatud (PK) — raamatud, kaasa arvatud atlased, sõnastikud, entsüklopeediad, õpikud ja noodid. Kaasa arvatud: laste lõikeraamatud ja albumid; raamatuköitmine. Välja arvatud: margialbumid (09.3.1).

09.5.2 Ajalehed ja perioodikaväljaanded (KuK) — ajalehed, ajakirjad ja muud perioodikaväljaanded.

09.5.3/4 Mitmesugused trükised ning kirja- ja joonistustarbed (KuK) — kataloogid ja reklaammaterjalid, — plakatid, liht- või piltpostkaardid, kalendrid, — õnnitlus- ja visiitkaardid, teate- ja sõnumikaardid, — kaardid ja gloobused, — kirjaplokid, ümbrikud, arveraamatud, märkmikud, päevikud jne, — sulepead, pliiatsid, täitesulepead, pastapliiatsid, viltpliiatsid, tindid, kustutuskummid, pliiatsiteritajad jne, — šabloonid, kopeerpaber, kirjutusmasina lindid, templipadjad, korrektuurivedelikud jne, — augurauad, paberilõikurid, paberikäärid, kontoriliimid ja kleeplindid; klammerdajad ja klambrid, kirjaklambrid, rõhknaelad jne, — joonistus- ja maalimisvahendid nagu lõuend, paber, kartong, värvid, värvipliiatsid, pastellid ja pintslid. Kaasa arvatud: õppevahendid nagu vihikud, arvutuslükatid, geomeetriavahendid, tahvlid, kriidid ja pinalid. Välja arvatud: frankeeritud postkaardid ja aerogrammid (08.1.0); margialbumid (09.3.1); taskukalkulaatorid (09.1.3).

09.6 Reisipaketid

09.6.0 Reisipaketid (T) — kõik puhkuse- või reisipaketid, mis sisaldavad reisi-, toitlustus-, majutus-, reisijuhtide jne kulusid. Kaasa arvatud: poole- ja ühepäevased huvireisid; palverännakud.

10 HARIDUS

Käesolev jagu hõlmab ainult haridusteenuseid. See ei hõlma kulusid õppevahenditele, nagu raamatud (09.5.1) ja kirjatarbed (09.5.4), või hariduse abiteenustele, nagu tervishoiuteenused (06), veoteenused (07.3), toitlustusteenuseid (11.1.2) ega majutusteenuseid (11.2.0).

Sisaldab raadio- ja teleringhäälingu kaudu saadavat koolitust.

Haridusteenuste jaotus põhineb 1997. aasta ÜRO Haridus-, Teadus- ja Kultuuriorganisatsiooni (Unesco) rahvusvahelisel ühtsel hariduse liigitusel (ISCED-97).

10.x Eel- ja esimese taseme haridus, teise taseme haridus, teise taseme järgne, kolmanda taseme eelne haridus, kolmanda taseme haridus ja tasemega määratlematu haridus

Hõlmab COICOPi rühmi 10.1/2/3/4.

10.x.0 Eel- ja esimese taseme haridus, teise taseme haridus, teise taseme järgne, kolmanda taseme eelne haridus, kolmanda taseme haridus ja tasemega määratlematu haridus (T)

ISCED-97 tasemed 0 ja 1: eel- ja esimese taseme haridus.

ISCED-97 tasemed 2 ja 3: madalam ja kõrgem teise taseme haridus.

ISCED-97 tase 4: teise taseme järgne, kolmanda taseme eelne haridus.

ISCED-97 tasemed 5 ja 6: kolmanda taseme hariduse alumine ja ülemine aste.

Tavaliselt täiskasvanutele mõeldud haridusprogrammid, mis ei nõua erilisi eelteadmisi, eelkõige kutseõpe ja enesearendamine.

Kaasa arvatud: kirjaoskuskavad alghariduse omandamise east vanematele õpilastele; kooliväline teise taseme haridus täiskasvanutele ja noortele; kooliväline teise taseme järgne, kolmanda taseme eelne haridus täiskasvanutele ja noortele.

Välja arvatud: õppesõidud (07.2.4); vabaaja koolituskursused nagu spordi- või bridžitunnid, mida annavad eraõpetajad (09.4.1).

11 RESTORANID JA HOTELLID

11.1 Toitlustusteenused

11.1.1 Restoranid, kohvikud jms (T) — toitlustusteenused (söögikorrad, eined, suupisted ja karastusjoogid), mida pakuvad kohvikud, restoranid, einelad, baarid, kohvik-kondiitriärid jne, k.a need, mida pakutakse: — — vabaaja-, kultuuri-, spordi- või meelelahutusteenuseid pakkuvates kohtades: teatrites, kinodes, spordiväljakutel, ujumisbasseinides, spordikompleksides, muuseumides, kunstigaleriides, ööklubides, tantsusaalides jne, — ühissõidukites (bussid, rongid, laevad, lennukid jne), kui nende maksumus ei sisaldu piletihinnas, — samuti on hõlmatud: — — toiduainete ja jookide müük kohe tarbimiseks kioskites, tänavamüüjate jms juures, kaasa arvatud müügiautomaatidest saadavad tarbimisvalmis toiduained ja joogid, — restoranides müüdavad valmistoidud tarbimiseks väljaspool restorani ruume, — toitlustusettevõtjate müüdavad valmistoidud olenemata sellest, kas tarbija tuleb neile järele või need toimetatakse tarbija koju. Kaasa arvatud: jootraha. Välja arvatud: tubaka ost (02.2.0); telefonikõned (08.3.0).

11.1.2 Sööklad (T) — töölissööklad, kontorisööklad ning koolide, ülikoolide ja muude haridusasutuste sööklad. Kaasa arvatud: ülikoolide söögisaalid, sõjaväemessid ja -sööklad. Välja arvatud: haiglapatsientidele pakutav toit ja jook (06.3.0).

11.2 Majutusteenused

11.2.0 Majutusteenused (T) — majutusteenused: — — hotellides, pansionaatides, motellides, võõrastemajades ning voodikohta ja hommikusööki pakkuvates asutustes, — puhkekülades ja puhkekeskustes, telkimis- ja haagiselamute platsidel, matkamajades ja mägionnides, — internaatkoolides, ülikoolides ja muudes haridusasutustes, — ühissõidukites (rongid, laevad jne), kui nende maksumus ei sisaldu piletihinnas, — noorte töötajate või sisserändajate ühiselamutes. Kaasa arvatud: jootraha, pakikandjad. Välja arvatud: hotelli- või pansionitoa kui oma põhielukoha eest leibkondade makstavad üüritasud (04.1.1); üüritasud, mida leibkonnad maksavad teise elukoha eest puhkuse kestel (04.1.2); telefonikõned (08.3.0); nende asutuste pakutavad toitlustusteenused, v.a majutushinnas sisalduv hommikusöök või muud eined (11.1.1); majutus lastekodudes, invaliidide- või hälvikutekodudes (12.4.0).

12 MITMESUGUSED KAUBAD JA TEENUSED

12.1 Ihuhooldus

12.1.1 Juuksurisalongid ja iluhooldusasutused (T) — juuksuri-, habemeajamis-, ilu-, maniküürisalongide, pediküürisalongide, türgi saunade, saunade, solaariumite, mittemeditsiinilist massaaži pakkuvate asutuste jne teenused. Kaasa arvatud: ihuhooldus, karvaeemaldus jms. Välja arvatud: kuurordid (06.2.3 või 06.3.0); tervisekeskused (09.4.1).

12.1.2/3 Ihuhoolduseks mõeldud elektrilised ja muud seadmed, esemed ning tooted (KuK) — elektripardlid ja juukselõikurid, käsiföönid ja kuppelföönid, lokitangid ja koolutajad, ultraviolettlambid, massaažiaparaadid, elektrilised hambaharjad ja muud hammaste hügieeniks kasutatavad elektrilised seadmed jne, — nende seadmete parandus, — elektrita seadmed: pardlid ja juukselõikurid ning nende terad, käärid, küüneviilid, kammid, vahupintslid, juukseharjad, hambaharjad, küüneharjad, juuksenõelad, lokirullid, kehakaalumisseadmed, imikukaalud jne, — isiklikuks hügieeniks mõeldud tooted: tualettseebid, raviseebid, puhastusõli ja puhastuspiim, habemeajamisseep, habemeajamiskreem ja -vaht, hambapasta jne, — iluravitooted: huulepulgad, küünelakid, meigi- ja meigieemaldusvahendid (k.a puudritoosid, pintslid ja puudritupsud), juukselakid ja juuksevedelikud, enne ja pärast habemeajamist kasutatavad tooted, päikesekreemid, karvaeemaldusvahendid, parfüümid ja tualettveed, deodorandid, kümblustooted jne, — muud tooted: tualettpaber, pabertaskurätikud, paberrätikud, hügieenisidemed, vatt, vatipulgad, imikumähkmed, tualettkäsnad jne. Välja arvatud: riidest taskurätikud (03.1.3)

12.3 Mujal liigitamata isiklikud esemed

12.3.1 Väärisehted, kellad ja käekellad (KeK) — vääriskivid ja -metallid ning vääriskividest ja -metallist ehted, — moeehted, mansetinööbid ja lipsunõelad, — kellad, käekellad, stopperid, äratuskellad, reisikellad, — nende esemete parandus. Välja arvatud: kaunistused (05.1.1 või 05.4.0); kellraadiod (09.1.1); peamiselt väärtuse säilitajatena omandatud vääriskivid ja -metallid ning vääriskividest ja -metallist ehted (THHIga hõlmamata kapitalimahutus).

12.3.2 Muud isiklikud esemed (PK) — reisikohvrid ja muud kandekotid isiklike esemete tarbeks: käsikohvrid, reisikohvrid, reisikotid, diplomaadikohvrid, koolikotid, käekotid, rahataskud, rahakotid jne, — väikelastele mõeldud tooted: lapsevankrid, lapsekärud, turvatoolid, turvahällid ja -istmed, kotid seljal ja kõhul kandmiseks, ohjad ja rakmed jne, — suitsetamistarbed: piibud, välgumihklid, sigaretikarbid, sigarilõikurid jne, — mitmesugused isiklikud esemed: päikeseprillid, jalutuskepid, vihmavarjud, lehvikud, võtmehoidjad jne, — matusetarbed: kirstud, hauakivid, urnid jne, — nende esemete parandus. Kaasa arvatud: seinatermomeetrid ja baromeetrid. Välja arvatud: väikelastemööbel (05.1.1); kandekotid (05.2.0); lutipudelid (05.4.0).

12.4 Sotsiaalkaitse

Siin määratletud sotsiaalkaitse hõlmab abi- ja toetusteenuseid järgmistele isikutele: vanurid, puudega, kutsevigastuste ja -haiguste all kannatajad, toitja kaotanud, töötud, vaesed, kodutud, madala sissetulekuga isikud, pärismaalased, sisserändajad, pagulased, alkoholi ja narkootikumide kuritarvitajad jne. Samuti hõlmab see perekondadele ja lastele antavaid abi- ja toetusteenuseid.

12.4.0 Sotsiaalkaitse (T) (9) Sellised teenused hõlmavad hooldetööd, koduabilisi, päevakeskusi ja taastusravi. Täpsemalt käsitleb see klass leibkondade makseid järgmiste eest: — vanadekodud, invaliididekodud, taastusravikeskused, mis pakuvad patsientidele pigem pikaajalist tuge kui tervishoidu ja taastusravi, puuetega isikute koolid, mille peamine eesmärk on aidata õpilastel nende puuetest üle saada, — abi vanade ja puuetega isikute eluks kodus (kodukoristusteenused, toidukavad, päevakeskused, päevahooldusteenused ja puhkusehooldusteenused), — ammed, lastesõimed, lasteaiad ja muud lastehoidmisasutused, — nõustamine, juhendamine, vahekohus, kasvatus- ja lapsendamisteenused perekondadele.

12.5 Kindlustus

Kindlustuse teenustasusid liigitatakse kindlustusliigi põhjal, nimelt elukindlustus ja kahjukindlustus (st kindlustus seoses eluruumi, tervise, transpordiga jne). Mitut riski hõlmavate kindlustuste teenustasud tuleks liigitada põhiriski hinna alusel, kui teenustasusid ei ole võimalik jaotada mitmesuguste kindlustatavate riskide vahel.

Teenustasu määratletakse maksmisele kuuluvate nõuete ning teenitud kindlustusmaksete ja lisakindlustusmakse vahena. ( 10 )

12.5.2 Eluruumiga seotud kindlustus (T) — teenustasud, mida nende endi kasutuses olevate eluruumide omanikud ja üürnikud maksavad sellist liiki kindlustuse eest, mida üürnikud tavaliselt sõlmivad tule, varguse, veekahjustuste jne vastu. Välja arvatud: teenustasud, mida nende endi kasutuses olevate eluruumide omanikud maksavad sellist liiki kindlustuse eest, mida üürileandjad tavaliselt sõlmivad. (10)

12.5.3 Tervisega seotud kindlustus (T) — eraravi- ja õnnetusjuhtumikindlustuse teenustasud.

12.5.4 Transpordiga seotud kindlustus (T) — isiklike transpordivahenditega seotud kindlustuse teenustasud, — reisi- ja pagasikindlustuse teenustasud,

12.5.5 Muu kindlustus (T) — muu kindlustuse, nagu tsiviilvastutuskindlustus kolmandatele isikutele või nende varale tekitatud vigastuste või kahju vastu, teenustasud. Välja arvatud: tsiviilvastutuskindlustus kolmandatele isikutele või nende varale isikliku transpordivahendi kasutamise tõttu tekkinud vigastuste või kahju vastu (12.5.4).

12.6 Mujal liigitamata finantsteenused

▼M3

12.6.2 Muud mujal liigitamata finantsteenused (T) — tegelikud tasud pankade, postkontorite, hoiupankade, rahavahetajate ja samalaadsete finantsasutuste finantsteenuste eest, — vahendajate, investeerimisnõustajate, maksukonsultantide ja teiste selliste tasud ja teenustasud.

Välja arvatud: Igasugused intressimaksed ja intressitaolised tasud ning erapensionifondide ja muude selliste haldustasud.

▼M2

12.7 Muud mujal liigitamata teenused

▼M3

12.7.0 Mujal liigitamata teenused (T) — tasud õigusabi, tööbüroode jne teenuste eest, — tasud matusetalituste ja muude matuseteenuste eest, — tasud eluruumivahendajate, oksjonipidajate, oksjoniruumide pidajate ja muude vahendajate teenuste eest, — dokumentide foto- ja muude koopiate tasud, — tasud sünni-, abielu- ja surmatunnistuste ning muude haldusdokumentide väljaandmise eest, — tasud ajalehekuulutuste ja -reklaamide eest, — tasud grafoloogide, astroloogide, eradetektiivide, turvameeste, tutvumisteenistuste, perekonnanõuandlate ja erasekretäride teenuste eest ning mitmesugused kasutusmaksud (istekohad, tualetid, garderoobid).

Kaasa arvatud: tasud eluruumivahendajate teenuste eest seoses üüritehingutega.

Välja arvatud: ESA 1995 põhimõtete kohaselt on välja arvatud kutseliitudele, kirikutele ning seltskondlikele, kultuuri-, vabaajaühendustele ja spordiklubidele makstavad osamaksud ja liikmemaksud (ESA 1995, punkt 3.77.e) ning kinnisvaramaaklerite komisjonitasud mitterahaliste varade ostu või müügi puhul (“Kapitali kogumahutus põhivarasse” vastavalt ESA 1995 punktidele 3 102, 3 105.a, 3 111, 3 115).